সো হে ল মা ম লু ক      ঝড়ের খেয়ায় চেপে আসে ঝড় দুরন্ত বৈশাখ  নিদাঘ দাপটে উড়ে জীর্ণ শীর্ণ বিগত বৈরাগ  জলের শরীরে জল কোলাহল ধূলির সংসার  হিরালীর চারুপাঠে দূর হোক সকল শঙ্কা-র।    কাজল মেঘের ঘাটে নীল হাটে আলোর বিতান  বারির পতন হলে মেপে নেই জল খতিয়ান  প্রাণের ঢোলক বাজে বাঁশিদের মাটির মেলায়  হালখাতা শুভ হলে মেতে উঠি ইলিশ খেলায়।    নাগরদোলায় দোলে হাট খুলে চড়ক গাজন  নতুন চালের পিঠা খই মিঠা ভোজন ভজন  মাতাল ঝড়েরা আসে কুল ভাসে জলের বেসাতি  সংগ্রামী উপকুল বাঁধে ফের নতুন বসতি ।    কোকিলের গান নেই দগ্ধ দিনে  চৈতির যাওয়া  দাহকাল হলো শেষ ভেসে আসে দখিনা হাওয়া।